PATVIRTINTA:

Klaipėdos ,,Medeinės“ mokyklos

direktoriaus 2022 m. kovo 31 d.

įsakymu Nr. V1-33

**KLAIPĖDOS ,,MEDEINĖS“ MOKYKLOS BENDRUOMENĖS NARIŲ**

 **FOTO DARBŲ VIRTUALIOS PARODOS „KLAIPĖDOS ATSPINDŽIAI“,**

**SKIRTOS KLAIPĖDOS 770-MEČIO JUBILIEJUI,**

 **NUOSTATAI**

 **I. BENDROSIOS NUOSTATOS**

1. Klaipėdos ,,Medeinės“ mokykla (toliau – Mokykla) organizuoja mokyklos bendruomenės narių foto darbų virtualią parodą ,,Klaipėdos atspindžiai“, skirtą Klaipėdos 770-mečio jubiliejui (toliau – paroda).

2. Paroda yra mokyklos kūrybinės – edukacinės programos ,,Klaipėdos pažinimo keliu“ dalis.

3. Nuostatai reglamentuoja parodos tikslą, organizavimo ir vertinimo tvarką, reikalavimus teikiamiems foto darbams, apdovanojimo tvarką.

4. Informacija apie parodą skelbiama mokyklos Facebook paskyroje ir interneto tinklalapyje.

 **II. PARODOS TIKSLAS IR UŽDAVINIAI**

5. Parodos **tikslas** – pasitelkiant fotografijos meną, įtraukti mokyklos bendruomenę į Klaipėdos miesto 77-mečio jubiliejaus minėjimą.

6. Parodos *uždaviniai:*

6.1. Ugdyti mokinių socialines, emocines, kūrybines, pilietines, skaitmenines kompetencijas, patriotiškumą ir pagarbą savo miestui.

6.2. Plėsti mokyklos bendruomenės narių bendravimą ir bendradarbiavimą, sudaryti sąlygas bendrystės ir palankios socialinės emocinės aplinkos tobulinimui.

6.3. Vykdyti gerosios darbo patirties sklaidą, mokyklos veiklą reprezentuojant plačiajai visuomenei.

**III. PARODOS DALYVIAI IR ORGANIZATORIAI**

7. Parodoje gali dalyvauti mokyklos mokiniai, mokytojai ir pagalbos mokiniui specialistai, kiti mokyklos darbuotojai, mokinių tėvai (globėjai, rūpintojai), socialiniai partneriai.

8. Dalyviai skirstomi į grupes:

I grupė – mokiniai,

II grupė – mokyklos darbuotojai (mokytojai, pagalbos mokiniui specialistai, kiti darbuotojai),

III grupė – mokinių tėvai (globėjai, rūpintojai),

IV grupė – socialiniai partneriai.

9. Parodos koordinatorė – direktoriaus pavaduotoja ugdymui Sigita Jauneikienė.

10. Parodos darbo grupė:

- Tatjana Verba, mokytoja metodininkė, socialinė pedagogė metodininkė,

- Liubov Guramishvili, mokytoja metodininkė,

- Laima Naraškevičienė, mokytoja metodininkė,

- Lina Bibiliūtė-Suško, mokytoja,

- Zita Miltenienė, bibliotekininkė.

**IV. PARODOS ORGANIZAVIMO TVARKA, VERTINIMAS, APDOVANOJIMAI**

11. Foto darbai siunčiami iki 2022 m. balandžio 30 d. elektroniniu paštu fotoprojektai2@gmail.com

12. Foto darbai bus eksponuojami 2022 m. gegužės mėn. mokyklos Facebook paskyroje, parodos rezultatai – mokyklos Facebook paskyroje ir mokyklos svetainėje.

13. Paroda bus eksponuojama 2022 m. birželio mėn. mokyklos kūrybinės – edukacinės programos ,,Klaipėdos pažinimo keliu“ pristatymo metu.

**V. REIKALAVIMAI FOTO DARBAMS**

14. Vieno dalyvio teikiamų foto darbų skaičius neribojamas.

15. Parodos tematika: Klaipėdos miesto architektūros, kultūros objektai, miesto ir gamtos kampeliai.

16. Foto darbai gali būti patobulinti (apdirbti) skaitmeniniu būdu: apkirpti, išlyginti, pakoreguotos spalvos, kontrastas ir t.t.

17. Pateikiant foto darbus elektroniniu paštu, būtina nurodyti autoriaus vardą ir pavardę, pareigas/ryšį su mokykla (pvz, mokinys, mokytoja, socialinis pedagogas, mama, mokyklos draugas ir pan.).

18. Visi parodos dalyviai apdovanojami mokyklos padėkomis.Mokytojams ar pagalbos mokiniui specialistams, parengusiems mokinius parodai, bus išduotos mokyklos pažymos apie dalyvavimą parodoje.

**VI. BAIGIAMOSIOS NUOSTATOS**

19. Mokykla pasilieka sau teisę naudoti foto darbus nekomerciniais tikslais, nemokėdami autorinių honorarų.

20. Pateikti parodai foto darbai negali būti nukopijuoti – už autoriaus teisių pažeidimus pagal galiojančius teisės aktus atsako darbus atsiuntę dalyviai.

SVARSTYTA:

Klaipėdos ,,Medeinės“ mokyklos

metodinės tarybos posėdyje

2022-02-24 Nr. 2